Paul Ziemiak

Paul Ziemiak es un politico de Germania. Il esset li general-secretario del Cristan Democratic Union de Germania inter li 8-im de decembre 2018 e li 22-im de januar 2022, inter 20-im de septembre 2014 e li 16-im de marte 2019 il esset li presidente del Junge Union. Paul Ziemiak nascet li 6-im septembre 1985 in Szczecin, Polonia.

Personal e professional vive
Paul Ziemiak nascet in Polonia, ma un parte de su familie esset de german orígine. Pro to li familie posset translocar ye li annu 1988 a Germania.

Paul Ziemiak studiat jurisprudentie in Osnabrück e Münster, ma il ne passat li exámine final. Pos to il studiat comunication de interprenses in un privat alt-scola in Iserlohn, ma il nac ne finit ti studie. Paul Ziemiak laborat che li interprense PricewaterhouseCoopers quam laborant studente til il devenit membre del parlament de Germania.

Paul Ziemiak es maritat e have tri infantes.

Political cariera
 1999 Paul Ziemiak devenit membre del Junge Union (Germania).
 2001 Paul Ziemiak devenit membre del Cristan Democratic Union de Germania.
 2009-2012 Paul Ziemiak esset presidente del organisation del Junge Union (Germania) in li districte Sud-Westfalia.
 2012-2014 Paul Ziemiak  presidente del organisation del Junge Union (Germania) in li país federal Nordrhen-Westfalia
 2014-2019 Paul Ziemiak esset membre del consilie municipal de Iserlohn.
 2014-2019 Paul Ziemiak esset inter 20-im de septembre 2014 til 16-im de marte 2019 il esset li presidente del Junge Union.
 2017 Paul Ziemiak es electet quam membre del parlament de Germania por li Cristan Democratic Union de Germania.
 2018-2022 Paul Ziemiak esset general-secretario del Cristan Democratic Union de Germania inter li 8-im de decembre 2018 e li 22-im de januar 2022

Ziemiak, Paul
Categorie:Cristan Democratic Union de Germania